ועדת הכספים, כנסת 25, פרוטוקול מספר 121, 2023-05-04 00:00

ינון אזולאי: שלום לכולם

ינון אזולאי:  אנחנו ממשיכים את יום הדיונים ונפתח בנושא שעל סדר היום

ינון אזולאי:  פרק ד' (מיסוי בשוק הדיור), סעיפים 11

ולדימיר בליאק: אפשר הצעה לסדר?     

ינון אזולאי: תאמין לי, בא לי לתת לך הצעה לסדר, רק אני לא רוצה להביך אותך שאין לך על מה

ינון אזולאי:  אז לא נעים

ינון אזולאי:  אין על ולדימיר

ינון אזולאי:  יש לו, תאמיני לי, ולדימיר שופע, ברוך השם

ינון אזולאי:  יש לו תמיד

ינון אזולאי:  תמיד על הכל יש לו והוא מבין גם בכל, זה העניין

ינון אזולאי:       משרד האוצר, הלכתם עם שאלות, חזרתם

ינון אזולאי:  זוכרים? פעם אחרונה דיברנו למשל על הערבות

ינון אזולאי:  העלנו כאן כמה נושאים

ינון אזולאי:  מי? בבקשה

אסף וקסלר: אסף וקסלר מאגף תקציבים

אסף וקסלר:       זה דיון שני שאנחנו מקיימים בתיקון הזה

אסף וקסלר:  בעצם בדיון הראשון גם הסברנו באופן כללי על התיקון, על הפעילות של קרנות הריט ועל המצב שקיים כיום

אסף וקסלר:  באמת הוועדה, היינו אז בחדר אחר, נכון?     

ינון אזולאי: אני רואה שאתה לא מתבלבל, יש לך זיכרון

אסף וקסלר: הוועדה אז באמת העלתה שתי סוגיות: עניין ערבות מדינה, עניין סבסוד ריבית

אסף וקסלר:  ובזמנו נתנו את ההסברים מדוע אנחנו לא חושבים שזה מנגנון נכון ומתאים במקרה הזה

אסף וקסלר:  עשינו שיעורי בית והמשכנו לבחון את הדבר הזה

ינון אזולאי: לגבי? אתה מדבר איתי לגבי?     

אסף וקסלר: לגבי סבסוד ריבית וערבות מדינה

ינון אזולאי: כי ערבות מדינה גם דיברנו ואמרתם שתלכו שוב לשאול

ינון אזולאי:  ואמרתי לכם שתבדקו גם - - -     

קריאה: דיברנו ערבות מדינה לא עולה כסף

ינון אזולאי: ואז אמרנו גם לשאול את השר, את השר, שתביאו לנו גם אותה אם אתם זוכרים

אסף וקסלר: אז עשינו את הבדיקות בתוך הבית ואנחנו עדיין סבורים שאלה לא המנגנונים הנכונים

ינון אזולאי: מה השר אמר? כי אז הקראתי לכם מהפרוטוקול את דברי השר על ערבות מדינה ואמרתם טוב, תבדקו איתו שוב

ינון אזולאי:  ואחר כך, אגב, אני גם דיברתי איתו שיידע על מה מדובר

ינון אזולאי:  אם אתם לא זוכרים אם שאלתם אותו, אני יכול לבדוק את זה רגע

ינון אזולאי:  אבל אני בטוח שאתה יודע

שולמית אלוני: גם לגבי ההגנה על הריבית הייתם צריכים לתת תשובה

ינון אזולאי: אתה יודע מה? בוא תתחיל עם מה שיש לך תשובות

ינון אזולאי:  בסדר? יאללה

אסף וקסלר: בדיוק

אסף וקסלר:  עשינו את הבדיקות ואנחנו, שוב, המדינה לא חושבת שזה נכון להיכנס ברגליים של השוק החופשי בעולמות עלות עלויות ההון

אסף וקסלר:  ולכן בדבר הזה אנחנו לא חושבים שנכון ללכת עליו

אסף וקסלר:  מה שכן אנחנו חושבים שניתן להתקדם וגם תיאמנו שיח עם הוועדה

אסף וקסלר:  בדקנו את החלופות האלה

אסף וקסלר:  זה למעשה איזה שהיא תוכנית מענקים או קול קורא נקרא לזה, שהיא תייצר תמריץ

ינון אזולאי: רגע, לפני התוכנית, שנייה, לפני התוכנית

ינון אזולאי:  תסיים

אסף וקסלר: תייצר למעשה מנגנון תמריצים לכניסה של שחקנים לשוק שכירות ארוכת הטווח

אסף וקסלר:  כלומר, יש שני מסלולים מרכזיים בשוק הזה

אסף וקסלר:  המסלול של הריט והמסלול של חוק עידוד השקעות הון

אסף וקסלר:  והמטרה פה היא שכל יחידת דיור שתיכנס לשוק תקבל איזה שהוא מענק חד פעמי כדי להיכנס לאחד מהמסלולים האלה

שולמית אלוני: זה באמצעות קול קורא או שאתם רוצים לתקן את החקיקה?     

אסף וקסלר: זה באמצעות קול קורא

ינון אזולאי: מי יקבל את המענק?     

אסף וקסלר: כל יזם

אסף וקסלר:  יהיה קול קורא תחרותי

אסף וקסלר:  שאנחנו צריכים לדייק את הפרטים שלו ולעשות את העבודה

אסף וקסלר:  כמובן חשוב לי להגיד, זה ייעשה בשיתוף מלא עם משרד השיכון, שהוא השחקן המרכזי פה, וחברת "דירה להשכיר" שהיא במשרד השיכון

אסף וקסלר:  כנראה יתבצע כמובן גם דרכם, דרך חברת "דירה להשכיר"

ינון אזולאי: כלומר, הסבסוד שאתה מדבר, המענק, סליחה, אתה מדבר רק על דירה להשכיר

אסף וקסלר: אני אסביר את ההיגיון

אסף וקסלר:  במקום ללוות את חברה לאורך טווח ארוך אני עושה איזה שהוא היון להיום של עלות הריבית שגדלה ונותן איזה שהוא מענק חד פעמי כדי לעודד את המשך הכניסה של השחקנים לשוק

חמד עמאר: באיזה גודל המענקים?     

ינון אזולאי: רק שנייה, בוא נסיים

ינון אזולאי:  אני אפילו הפסקתי בשביל לתת לו לסיים

חמד עמאר: באיזה גודל המענקים?     

חמד עמאר: לא, כן, אנחנו נותנים

חמד עמאר:  אבל הוא מדבר על מענק, לדעת מה המענק מדובר

ינון אזולאי: אמרתי, אם לא, אנחנו נשאל שאלות

אסף וקסלר: אנחנו עוד צריכים לטייב את הנתונים עד הסוף

אסף וקסלר:  היה לנו שבוע לעבוד, אבל עוד לא השלמנו את כל עבודת המטה

אסף וקסלר:  יש פה עוד דברים להשלים

אסף וקסלר:  אנחנו בוחנים שני פרמטרים מרכזיים הם באמת גם סך הכל גובה המענק

אסף וקסלר:  יהיה פה איזה שהוא פיילוט, נריץ אותו על פני 2023-2024 ואחרי זה נבחן את הדבר הזה שוב

אסף וקסלר:  כמובן נבוא לוועדה ונספר לה איך זה היה ומה המסקנות שלנו מהדבר הזה

אסף וקסלר:  וגם באמת מה גובה המענק פר יחידת דיור

אסף וקסלר:  המענק אמור לתמרץ כמה שיותר יחידות דיור, אז הוא יתומחר לפי יחידת דיור

אסף וקסלר:  לפי התחשיבים הראשונים שעשינו נדרש כמה עשרות בודדות של אלפי שקלים ליחידת דיור כדי לתת את המענה

אסף וקסלר:  אבל אנחנו צריכים לדייק את המספרים לפני שניתן תשובות סופיות בדבר הזה

אסף וקסלר:  זה דבר ראשון

אסף וקסלר:       כמובן, חוץ מהדבר הזה, אנחנו ממשיכים עם הפעילות של חברת "דירה להשכיר"

אסף וקסלר:  ממשיכים עם השיווקים

אסף וקסלר:  מחירי הקרקעות יורדים

אסף וקסלר:  רק בשבוע האחרון נסגר מכרז בגליל ים, שהוא באמת נכשל בפעם הראשונה וכעת הצליח במחיר הרבה יותר נמוך

אסף וקסלר:  ואנחנו בסדר גמור עם זה

אסף וקסלר:  אין לנו בעיה עם ירידת מחירי הקרקעות

אסף וקסלר:  אנחנו גם מאוד שמחנו לראות שבמכרז הזה נכנס יזם חדש שעד היום לא זכה במכרזים של "דירה להשכיר""

אסף וקסלר:  כלומר, אנחנו רואים שיש נכונות להמשיך לקדם את השוק הזה ואנחנו מאוד שמחים לעשות את זה

אסף וקסלר:  אנחנו ממשיכים לבחון עוד מנגנונים שנוגעים למחיר הקרקע

אסף וקסלר:  ואנחנו בוחנים את היכולת להקל על היזם מבחינת עלויות המימון

אסף וקסלר:  בהינתן מחירי קרקע

אסף וקסלר:  כלומר, היום הוא נדרש לשלם מחיר מאוד משמעותי ביום הזכייה

אסף וקסלר:  אנחנו בוחנים יכולת לשנות את מנגנוני התשלום כדי להקל עליו מהבחינה הזאת

אסף וקסלר:  זה דבר שני

אסף וקסלר:       דבר שלישי ואחרון, זה נושא תמריצים של כניסה של שחקנים נוספים לשוק

אסף וקסלר:  דיברנו על זה בדיון הקודם

אסף וקסלר:  אחת מהסוגיות המרכזיות בשוק השכירות ארוכת הטווח הוא שהרבה שחקנים פרטיים, שוק השכירות הוא מבוסס על שחקנים פרטיים, שמוכנים להסתפק בתשואה הרבה יותר נמוכה

אסף וקסלר:  אנחנו רוצים לעודד את אותם שחקנים להיכנס גם לשכירות ארוכת טווח

אסף וקסלר:  כלומר, שבן אם פרטי יבוא ויגיד אני את הדירה שבבעלותי או דירה שאני אקנה כמשקיע ואשכיר, אני אשכיר אותה לטווח ארוך

אסף וקסלר:  ולכן אנחנו מחפשים את הפתרונות והמנגנונים שהם ייכנסו למסלולים שקיימים, שאני חושב שבעיקר המסלול הרלוונטי פה זה בחוק עידוד השקעות הון

אסף וקסלר:  שהם יהיו משקיעים דרך החוק ויקדמו שכירות ארוכת טווח במנגנון הזה

שולמית אלוני: רגע

שולמית אלוני:  וזה התיקון שאתם מתכוונים להביא בחקיקה?     

אסף וקסלר: זה משהו שאנחנו בוחנים, כן, שיכול להיות שתידרש לשמו חקיקה

שולמית אלוני: כיוון שמדובר בנושא שהוא חדש ולא מוכר לנו, ונדרש בו דיון מעמיק כדי ללמוד אותו, אנחנו נבקש שתעבירו לנו את, שמשרד האוצר יביאו לנו נוסחים כדי שנוכל ללמוד אותם

אסף וקסלר: אז אנחנו בקשר ואנחנו בוחנים בדיוק איך נכון לעשות את זה

אסף וקסלר:  אנחנו חושבים שזה אחד מסל הפתרונות שנכון לשוק השכירות, שהוא שוק שהוא מאוד חשוב לנו להמשיך לקדם אותו גם בימים של עליית ריבית ואנחנו בהחלט בקשר עם הוועדה כדי למצוא את הפתרון לדבר הזה

ינון אזולאי: זהו, סיימת?     

אסף וקסלר: אני סיימתי

אסף וקסלר:  אני מניח שעוד אני נשאר פה

ינון אזולאי: אני מניח שהיית רוצה ללכת

ינון אזולאי:  היית מעדיף, בוא נגיד ככה

אסף וקסלר: אני אשמור על זכות השתיקה

ינון אזולאי: טוב

ינון אזולאי:  רק לפני זה אני אחזור איתך, על הערבות עדיין לא קיבלתי תשובה אם הייתה שאלת שר או לא

ינון אזולאי:  כי אני חושב שזה מדיניות של שר אם זה התערבות או לא

ינון אזולאי:  הרי זה ללא עלות כסף

ינון אזולאי:  לא קיבלנו תשובה אמיתית

ינון אזולאי:  במקום לבוא ולתת עכשיו, יכול להיות שגם מענקים זה טוב

ינון אזולאי:  אני לא, לא חולק על זה שמענקים זה טוב

ינון אזולאי:  תכף נגיע למי צריכים להגיע המענקים, זה עוד עניין

ינון אזולאי:  אבל כשאני מסתכל על משהו אתה אומר שמע, תן לי את ערבות המדינה, אני חושב שזה היה דבר שפותר לנו הרבה בעיות

ינון אזולאי:  יושבים פה משקיעים שמכירים את הסיפור

ינון אזולאי:  עכשיו תשמע, אין הרבה כאלה בשוק ודיברנו על זה שזה לא משתלם

ינון אזולאי:  אמרנו את זה פעם שעברה שזה לא משתלם ולכן עדיין לא מוצאים

ינון אזולאי:  אז גם אם גובה הריבית לסבסד אותה אתה אומר אני לא אתן אותו, כי זה לא נכון לתת את זה

ינון אזולאי:  אנחנו לא רוצים להתערב בשוק הזה

ינון אזולאי:  אני גם לא יודע, אולי אתה בדקת כמה עלות שנתית ליחידת דיור על כל, על כל סבסוד בריבית נגיד שהיית מסבסד לגובה השכירות שיכול להגיע לו?     

אסף וקסלר: יש לזה גם עלות תקציבית לא מבוטלת

ינון אזולאי: פר דירה, כמה?     

אסף וקסלר: אבל שוב, חשוב לי לחזור לנושא שאמרת

אסף וקסלר:  ערבות מדינה היא מנגנון שנועד במקרים שבהם השוק לא יודע לתמחר סיכון

אסף וקסלר:  יש סיכונים שבסוף היום שוק ההון בישראל הוא שוק מאוד משוכלל

אסף וקסלר:  וניתן לגייס הון בישראל, באמת כמעט לכל צורך, לכל מטרה עסקית כלכלית

ינון אזולאי: לא, לא שלא ניתן

ינון אזולאי:  הבעיה שאתה מוציא רק את הריביות, זה מה שאנחנו מדברים

ינון אזולאי:  מה שאתה משלם על ההון שאתה מגייס זה הון עתק

ינון אזולאי:  אתה משלם עליו יותר

ינון אזולאי:  אנחנו באים ואומרים אל תיתן, הם באים ואומרים אל תיתן לי מענקים, לא רוצה מענקים

ינון אזולאי:  לא רוצה גם הנחה

אסף וקסלר: לא, לא

אסף וקסלר:  אני, תן לי להשלים את דבריי ואז אני חושב שאני אוכל לענות לך על מה שאתה מכוון

ינון אזולאי: אין בעיה אסף

אסף וקסלר: בסופו של דבר השוק הוא מאוד משוכלל והוא יודע לתמחר סיכונים שקיימים בהתייחס לשחקן שהוא פועל מולו, בהתייחס לבטוחות שהוא מקבל

אסף וקסלר:  בהתייחס למצב הפיננסי והכלכלי של אותו גוף ובהתייחס למצב המאקרו-כלכלי

אסף וקסלר:  בתוך הסירה הזאת מתנהלים מנגנונים של אשראי ושל הלוואות

אסף וקסלר:  והשוק, אנחנו סבורים, מתמחר נאמנה את הדבר הזה שנקרא שכירות ארוכת טווח

אסף וקסלר:  אנחנו, המדינה הולכת ומתערבת בצורה אקטיבית בעולם של ערבויות מדינה איפה שהיא יודעת להגיד באופן מאובחן וברור שהשוק לא יודע לתמחר נאמנה את הסיכון

אסף וקסלר:  לדוגמה בעסקים בינוניים או קטנים, שבהם יש פה איזה שהוא שחקן חדש שאין לו ניסיון מוכח, שאין לו בטוחות להעמיד בהיקפים האלה - המדינה רוצה לעודד את הדבר הזה ולכן נותנת ערבות

אסף וקסלר:  פה אנחנו לא סבורים שיש קושי בתמחור הסיכון

אסף וקסלר:  יש את הנכס שעומד מאחורי לוקחי ההלוואה

ינון אזולאי: ענית לי

ינון אזולאי:  לא, עצור, ענית לי

ינון אזולאי:  בדיוק על זה אני מדבר איתך

ינון אזולאי:  המדינה רואה שאין את הסיכון ושהסיכון הוא נמוך פה ושאפשר לתמחר את זה והכל בסדר

ינון אזולאי:  מספרים לך, ואנחנו רואים, לא נכנסים עוד שחקנים לשוק

ינון אזולאי:  הם מפסיקים לרכוש עוד דירות

ינון אזולאי:  כל זה קורה בגלל שהסיכון נמוך, בגלל הסיבות שלך, יכול להיות

ינון אזולאי:  אבל מה קורה איתם? תסתכל

ינון אזולאי:  תסתכל, יש לך שני שחקנים ואחד על המדף

ינון אזולאי:  זו בדיוק הבעיה שאנחנו עליה מדברים

ינון אזולאי:  עכשיו, אם היית נותן לו ערבות הוא אומר לך, יושבים פה השחקנים ואומרים לך תשמע, תן לי את הערבויות

ינון אזולאי:  לא רוצים ממך מענקים, לא רוצים ממך הנחה

ינון אזולאי:  לא רוצים ממך כלום

ינון אזולאי:  אני רוצה ממך רק את הערבות

ינון אזולאי:  אני יודע לגייס עם הערבות הזאת כסף

ינון אזולאי:  ואז הסיכון שלך הוא נמוך בהרבה

ינון אזולאי:  א', כי אתה מדינה

ינון אזולאי:  אתה מחזיק, אתה יכול לקבל את הנכס כערבות

ינון אזולאי:  יש לך נכסים שהם קונים

ינון אזולאי:  אנחנו יודעים את מצוקת הדיור

ינון אזולאי:  עכשיו, אם היית אומר לי תשמע, תוך שנה לכל אזרח במדינת ישראל יש דירה, אני אומר לך לקחת סיכון גדול, כי מה יעשו עם הדירות? אבל אנחנו הרי יודעים שאנחנו הולכים רק הולכים בבור יותר עמוק

ינון אזולאי:  רוצים לפתור, זה נכון

ינון אזולאי:  אתה לא פותר את זה לא בשוק השכירויות, כי הוא יעלה את השכירות

ינון אזולאי:  ודיברנו על זה פעם שעברה

ינון אזולאי:  והוא אמר בהגינותו, ארז ממיגוריט אומר בהגינותו, אומר תשמע, נכון, אתה צודק

ינון אזולאי:  אני לפעמים אף יותר מאשר בשוק בשכירות

ינון אזולאי:  הוא אומר לך אני מוכן לעשות לך הנחה אם אתה נותן לי ערבות מדינה

ינון אזולאי:       אם אתה באמת רוצה לפתור את הבעיה תן לו ערבות מדינה

ינון אזולאי:  עכשיו, אתה רוצה לדבר על מענק? אין בעיה, תן מענק

ינון אזולאי:  אתה נותן ליזמים, אתה נותן לעשירים עוד פעם מענק? אתה רוצה לשפות את העשירים? תן לעשירים

ינון אזולאי:  אל תיתן לאנשים המסכנים

ינון אזולאי:  בסדר?      

אסף וקסלר: צריך להגיד, גם קרנות הריט ודאי יהיו חלק מהשחקנים שיוכלו להתמודד על המענק

אסף וקסלר:  ככל והם יכניסו את הדירות האלה לשוק הדירות השכורות

ינון אזולאי: כמה למענק הזה, בהשוואה לריביות שהם משלמים זה עדיין לא משתלם להם

ינון אזולאי:  הם לא יגיעו למצב שהם יכולים לגייס את הכסף

ינון אזולאי:  נתת לו 40,000 שקלים, הוא צריך לגייס עוד מיליון שקלים, איזה מיליון? קרוב ל-2 מיליון שקלים

ינון אזולאי:  50,000 שקלים, 80,000, 200,000 שקלים נתת לו דירה, כמה שאתה רוצה

ינון אזולאי:  כמה אתה נותן לו דירה? 200,000 שקלים?     

אסף וקסלר: אני יכול להסביר למה זה לא כלכלי

ינון אזולאי: על כמה אתה מדבר? על 200,000 שקלים לדירה?     

אסף וקסלר: לא

אסף וקסלר:  אנחנו מדברים על כמה עשרות אלפי שקלים

ינון אזולאי: כמה? 50-60? כמה?     

אסף וקסלר: אני לא רוצה להגיד מספר

ינון אזולאי: פלוס מינוס, נכון? אם אתה אומר לי, אני אומר לך 200 אתה אומר לי לא

ינון אזולאי:  בוא

אסף וקסלר: לא, אני לא רוצה להגיד מספר כי אני חושב שזה לא יהיה נכון

ינון אזולאי: אין בעיה, לא, 100,000 שקלים

ינון אזולאי:  לקחתי איתך את המקסימום, 100,000 שקלים, אמרתי לך גם 200

ינון אזולאי:  100,000 שקלים

ינון אזולאי:  הוא יצטרך לשלם על השאר הוא יצטרך לשלם את הריביות והשכירויות שהוא יעשה אותם באחוזים זה לא משתלם לו

אסף וקסלר: אני אשמח להתייחס

ינון אזולאי: אם היום אתה לא משכיר את הדירה ברווח של בין 4

ינון אזולאי: 5% ל-5

ינון אזולאי: 5% לא שווה לך

ינון אזולאי:  בריביות של היום אתה רק מכסה את זה

אסף וקסלר: אז אתה מחזיר אותי באמת לאחד מהפתרונות שאני חושב שהצגנו

אסף וקסלר:  במסגרת הזאת אנחנו חושבים שנכון להכניס גם את השחקנים הפרטיים, שהם יודעים להסתפק בתשואה נמוכה יותר

אסף וקסלר:  המשקיעים הפרטיים בשוק מוכנים להסתפק בתשואה של 2

אסף וקסלר: 5%-3%

אסף וקסלר:  ואנחנו רוצים שהם ייכנסו למנגנון הזה

אסף וקסלר:  ולכן אנחנו חושבים להביא את התיקון שדיברתי עליו

ינון אזולאי: הוא מוכן להסתפק ב-2%-3% כשהוא משלם 5

ינון אזולאי: 5?     

אסף וקסלר: יזם, שחקנים פרטיים בשוק מוכנים להסתפק בהיקפי התשואות האלה, כן

ארז רוזנבוך: איפה? זה היה בתקופות שהריבית הייתה אפס

ינון אזולאי: אני אומר, שנייה, סליחה

ינון אזולאי:  אני אומר לך את האמת, אני לא יודע אם היום קיים שחקן אחד בשוק של בן אדם פרטי שמוכן לקחת

ארז רוזנבוך: אסף, אתה בונה על טמטום של אנשים

אסף וקסלר: 90 ומשהו אחוז מהשוק היום הם שחקנים פרטיים וזה התשואה שהם מסתפקים ממנה

ינון אזולאי: ארז, אתה רצית?     

ארז רוזנבוך: יש לי כמה דברים לומר

ינון אזולאי: רגע, כבד את הצעירים יותר

ינון אזולאי:  לא, לא, אמרתי לארז שיכבד אותך, מה אתה רוצה?     

ארז רוזנבוך: טוב, יש לי כמה דברים לומר ואני רוצה שזה יהיה בכוונה on record כי זה חשוב

ינון אזולאי: זה לא יעזור, הוא לקח לך את זה

ארז רוזנבוך: ככה זה אשכנזים, מה אתה רוצה?      אנחנו נמצאים בעולם ששוק הדיור זה החלק הכי גדול ביוקר המחייה

ארז רוזנבוך:  25%-30% מהוצאה של משפחה זה על דיור

ארז רוזנבוך:  אנחנו רואים מה קורה בעולמות שלנו, בדירות שאנחנו משכירים, באזורים שאנחנו משכירים את העלייה בשכר הדירה הדירה שמנותקת ממה שעלה מס מודד

ארז רוזנבוך:  כשמתחלף דייר שכר הדירה עולה בין 20% ל-50%

ארז רוזנבוך:  זה בשנה האחרונה

ארז רוזנבוך:  היות ורגלי המשקיעים הודרו מהשוק בשנים האחרונות, יש פחות ופחות דירות להשכרה

ארז רוזנבוך:  אני חושש שהעלייה של 20% עד 50% שהייתה בשנה האחרונה היא תהיה ההתחלה של מה שנראה בשנה הבאה ועוד שנתיים

ארז רוזנבוך:  אנחנו עשויים לראות מצב ששכר דירה ביהוד, שהיום זה כבר 6,000 שקלים לדירה, יהיה 8,000 או 9,000 שקלים ביהוד או בחולון זה 6,500, זה גם יהיה 8,000-9,000 בחולון

ארז רוזנבוך:       ידה של מרבית מהאוכלוסייה לא מאפשרת לשכור דירות במקומות האלו, במחירים האלו

ארז רוזנבוך:  זה לא רלוונטי להם

ארז רוזנבוך:  אנחנו הופכים את ערי המרכז, או ערי הביקוש, גם אזורים בירושלים, אזורים לעשירים בלבד

ארז רוזנבוך:  אנחנו מייצרים שתי מדינות לשני עמים

ארז רוזנבוך:  יש לנו טווח זמן של חודשיים, עד הקיץ הקרוב, אולי עד הקיץ אחריו

ארז רוזנבוך:  זה כל הזמן שיש לנו כדי להכניס לשוק כמות מאסיבית של דירות להשכרה ארוכת טווח

ארז רוזנבוך:  מה שאנחנו מציעים זה פתרון לא של קול קורא שיתנו מענק, ותכף אני אסביר למה המענק הזה לא רלוונטי

ארז רוזנבוך:  שייתנו מענק של 40,000, 50,000, 60,000 שקלים עוד שנתיים, עוד ארבע, לדירות שייבנו עוד שבע, שמונה שנים? זה לא הכדור שצריכים עכשיו כדי לרפא את המצב בציבור

ארז רוזנבוך:  צריכים דירות בתוך שנה, שנתיים

ארז רוזנבוך:       עם ערבות מדינה אנחנו יודעים, אנחנו, קרנות הריט יודעים להביא לשוק עשרות אלפי דירות בשלוש שנים הקרובות, כבר החל משנה הבאה הדירות תצאנה לשוק במסה

ארז רוזנבוך:  כמו שאמרתי, חלק גדול מהן תושכרנה בשכר דירה מופחת וכמובן הכל מפוקח

ארז רוזנבוך:       צריכים להבין מה המשמעות של מענק

ארז רוזנבוך:  אם נותנים למישהו מענק של 50,000 שקלים שהוא קנה דירה שעלתה 2 מיליון, אז הדירה עלתה לו 1,950,000

ארז רוזנבוך:  זה לא שינה שום דבר בתשואה של הדירה

ארז רוזנבוך:  עוד נקודה, כשמישהו קונה דירה ב-2 מיליון שקלים, דירה להשכרה, כשהריבית היום היא 7%, הריבית לשנה היא 140,000 שקלים

ארז רוזנבוך:  מה יעזור מענק של 50,000 שקלים? הוא צריך להחזיק את הדירה 20 שנה עכשיו

ארז רוזנבוך:  אז מה שנה הבאה? עדיין תעלה לו הריבית 140,000 שקלים ושכר הדירה שלו יהיה חצי

ארז רוזנבוך:       אם אתם בונים על זה שהשוק, הציבור הרחב ייקח את המענקים של 50,000 שקלים ויקנה דירות להשכרה ארוכת טווח וישים אותם לפי התוספת השישית וכו' וכו' ואתם תפקחו על זה - וואלה, שיהיה בהצלחה

ארז רוזנבוך:  הלוואי

ארז רוזנבוך:  כולנו הרי מבינים שזה לא יקרה

ארז רוזנבוך:  ובטח לא עם קול קורא שייצא עוד חצי שנה והדירות תצאנה לשוק עוד שנתיים ושלוש ועוד ארבע ועוד 10 שנים

ארז רוזנבוך:  זה לא רלוונטי

ארז רוזנבוך:  המצוקה שיש בציבור היא היום

ארז רוזנבוך:  חבר'ה, יש לנו אפשרות לפתור את זה

ארז רוזנבוך:  אם אנחנו לא נפתור, אם אתם לא תפתרו, אם אתם לא תעזרו, ואני מסתכל עליך אסף, אם אתם לא תפתרו את זה - - -     

אסף וקסלר: לא ארז, אני חושב שפשוט רוב הנתונים שאתה אומר הם פשוט לא נכונים

ארז רוזנבוך: הם מדויקים

אסף וקסלר: צריך לזכור, שוק השכירות - - - הוא פחות מ-3% מהשוק

אסף וקסלר:  העשרות אלפי דירות, החלומות שאתה מספר פה הם לא רלוונטיים

אסף וקסלר:  השוק הוא שוק פרטי, מבוסס על שחקנים פרטיים

אסף וקסלר:  זה השוק

אסף וקסלר:  בין אם ה-1,000 דירות שאתה מדבר עליהם יקרו או לא יקרו, זה קמצוץ בשוק

אסף וקסלר:  רוב השוק הוא שחקנים פרטיים

ינון אזולאי: לא, אבל אסף, אנחנו לא מצליחים להתרומם

ינון אזולאי:  זה אנחנו כולם מסכימים

ינון אזולאי:  לא בשכירויות, השכירויות עולות

נתי גלבוע: אבל אסף, אתה מתעלם מזה שהוצאתם 10,000 יחידות דיור

אסף וקסלר: המטרה היא כן להמשיך לפתח את שוק השכירות ארוכת הטווח

אסף וקסלר:  אבל אני חושב שלחשוב שיש פתרונות קסם לדבר הזה זה פשוט יהיה טעות

ינון אזולאי: אף אחד לא אמר פתרון קסם

אסף וקסלר: אנחנו הולכים עקב בצד אגודל מתקדמים

אסף וקסלר:  השוק הזה, כמו שאמרתי בפעם הקודמת, התחיל ב-2013-2015 זה מתי שהתחיל לזוז

אסף וקסלר:  אנחנו היינו בתנופה מאוד משמעותית ב-2021-2022

אסף וקסלר:  אין ספק ואי אפשר להתעלם מזה שבשנים של ריבית גבוהה הדבר הזה יאט וזה בסדר

אסף וקסלר:  המטרה של הריבית היא להאט השקעות בשוק, אנחנו לא יכולים להתעלם מהדבר הזה

אסף וקסלר:  אנחנו לא נשנה את המצב המאקרו-כלכלי

ינון אזולאי: השאלה אם זה להאט השקעות פרטיות או השקעות כמו של דירה להשכיר ודירות לשכירות

ינון אזולאי:  אתה לא רוצה להאט את זה

ינון אזולאי:  כי אתה יודע שזה המצב שיכול להביא לך פתרון לפחות זמני וטוב

אסף וקסלר: חברות ציבוריות ופרטיות בכל העולם, מחירי הנכסים שלהם יורדים

אסף וקסלר:  ואנחנו יכולים לראות היום כתבות בלי סוף על נכסים בארצות הברית שנמכרים בחצי מהמחיר שהם נמכרו לפני שנה

אסף וקסלר:  וזה מה שקורה

אסף וקסלר:  התמחור של השוק משתנה, הריבית משתנה, עלויות ההון משתנות

ינון אזולאי: גם אם בארצות הברית זה קורה, רגע

ינון אזולאי:  שיטת הדיור בארצות הברית היא לא שיטה שבאים וקונים את הדירות

ינון אזולאי:  אתה יודע את זה טוב מאוד

ינון אזולאי:  שם הדירות יותר בשכירות מאשר בקנייה ומכירה

אסף וקסלר: הראינו בדיון הקודם, ינון, אם אתה זוכר, שישראל מבחינת שכירות, שוק שכירות, היא במקום מאוד דומה לממוצע ה-OECD

אסף וקסלר:  כ-30% מהשוק הוא שוק שכירות

ינון אזולאי: נכון

ינון אזולאי:  ותסתכל בממוצע ב-OECD מבחינת העלייה של המחיר דירות, תראה גם מתי פעם אחרונה ירד בממוצע אצלנו

ינון אזולאי:  אף פעם לא ירדו הדירות פה

ינון אזולאי:  רק עלו ועלו ועלו

אסף וקסלר: זה גם לא נכון

ינון אזולאי: זה המציאות

ינון אזולאי:  אתה מדבר איתי על ארצות הברית שלהם מחירים של 50% ירידה

ינון אזולאי:  פה זה לא קיים בכלל

ינון אזולאי:  הלוואי

ינון אזולאי:  הלוואי, אז לא היינו פה דנים בכלל בשכירויות

ינון אזולאי:  היינו אומרים יאללה, יש דירות

אסף וקסלר: לא, מחירי הדיור בישראל ירדו מבחינה ריאלית החל משנת, מתחילת שנות ה-2000 עד שנת 2010 פחות או יותר בצורה מאוד משמעותית

אסף וקסלר:  ואכן מאז התקופה הזאת הם עלו

אסף וקסלר:  ואנחנו התחלנו לראות בין היתר גם בזכות עליית הריבית, בזכות השיווקים המשמעותיים שהיו בשנה שעברה והגדלה של היצע, התחלות הבנייה

נתי גלבוע: ומה אתה אומר היום לכל המשקיעים שהשקיעו בזה?      

ינון אזולאי: הוא יסיים ואתה אחריו

נתי גלבוע: אבל מה אתה אומר לכל המשקיעים?     

ינון אזולאי: אתה כבר שואל אותו

ינון אזולאי:  אתה כבר שואל

אסף וקסלר: הנה, הנה, אני אענה על זה

אסף וקסלר:  אנחנו רואים ירידה במחירים

אסף וקסלר:  ובסוף צריך להבין, יש פה שוק כלכלי של שחקנים פרטיים שלוקחים סיכונים

אסף וקסלר:  וזה בסדר גמור וזה כך עובד בכל העולם

אסף וקסלר:  ואם שחקן לקח סיכון, תמחר את הסיכונים שלו וקרה שהריבית עלתה, הוא לא תמחר את הסיכון הזה נכון - זה לא סביר ולא נכון שהמדינה תתערב בהינתן שהוא לקח סיכון שהוא לא יודע לעמוד בו

ארז רוזנבוך: אסף, אין לי בעיה עם הסיכונים של העבר

ארז רוזנבוך:  עם הריבית העבר, אל תתערבו, אל תעזרו לי עם הריבית עבר

ארז רוזנבוך:  הריבית שלנו טובה, אין לי בעיה

ארז רוזנבוך:  אנחנו רוצים לגדול ולהוסיף דירות קדימה

ארז רוזנבוך:  אם לא נוסיף דירות קדימה אל תתנו לנו את הערבות הזאת

ארז רוזנבוך:  רק על דירות חדשות תתנו אותם

ארז רוזנבוך:  זה אחד

ארז רוזנבוך:       שתיים, אתה חייב להבין שבכל שוק, ובוודאי בשוק הזה, מה שלא הולך קדימה הולך אחורה

ארז רוזנבוך:  כל השחקנים שאני מדבר איתם

ארז רוזנבוך:  אני אומר כל, כולל כל השחקנים שאני מדבר איתם בשוק הדיור להשכרה ארוכת טווח מדברים על למכור את הדירות האלה, לוותר על עידוד השקעות הון

ארז רוזנבוך:  ההטבות שם לא מספיק טובות

ארז רוזנבוך:  גם לוותר על ההטבות של קרן ריט

ארז רוזנבוך:  ואנחנו נמצא את עצמנו, אם לא תעשו משהו בשבוע שבועיים הקרובים, החודש הקרוב, לא נעשה משהו ממש בקרוב, מרבית השחקנים ימכרו את הדירות שיש להם להשכרה ארוכת טווח

ארז רוזנבוך:  איפה שהם תקועים במכרזים של דירה להשכיר זה כמובן הרבה יותר קשה

ארז רוזנבוך:  כל מה שיש להם בשוק החופשי יימכר

ארז רוזנבוך:  לא תראו אותם מיועדים לשכירות, לאוכלוסייה הכי חלשה שצריכה את הדירות הם לא יקבלו אותם ולא יוכלו לגור בשכירות

ארז רוזנבוך:  מי שיש לו כסף, טייקונים, ייקנו דירות

ארז רוזנבוך:  העשירים יקנו דירות והחלשים לא יהיה להם איפה לגור בשכירות

ארז רוזנבוך:  שכר הדירה יזנק

ארז רוזנבוך:  מה אתה מצפה שהם יעשו?      

ינון אזולאי: ארז, תודה

ינון אזולאי:  רק תגיד את השם

נתי גלבוע: נתי גלבוע, שיכון ובינוי

נתי גלבוע:  תראו, המדינה בסופו של דבר, כמו שאמר פה אסף בצדק, הסיפור של דיור בהשכרה מוסדי, הוא פיפס, הוא פיפס על השולחן

נתי גלבוע:  אבל דא עקא, אתם עשיתם את הכל כדי לעודד את זה

נתי גלבוע:  כי יש פערים אדירים בין שוק מוסדי, שאדם יודע שהוא נכנס לדירה ויש לו שקט והוא יכול לגור בה לאורך זמן, מאשר מי שכל בעל בית פרטי כל שני וחמישי יכול להרים לו את המחיר

נתי גלבוע:  זה בדיוק היתרון שלנו וזה מה שאתם רציתם לעודד

נתי גלבוע:  ואתם מתגאים בזה שהיו שיווקים, אבל מה לעשות? ה-10,000 יחידות דיור שמתגאה בהם, בצדק, דירה להשכיר לא תבוצענה

נתי גלבוע:  אף אחד לא ירים אותם

נתי גלבוע:  מכיוון שהיום יש לך משבר נזילות וזה בדיוק הסיפור

נתי גלבוע:  לא תוכל להקים אותם

נתי גלבוע:  אנחנו עם אלפי יחידות דיור כאלה בשיכון ובינוי ואנחנו מכירים את המציאות

ינון אזולאי: לא רק זה, גם תסתכל מה היה בעבר, כמה סך הכל נבנו

נתי גלבוע: אני אומר עזוב, יש, אנחנו יכולים לבנות, יכולים לעשות

נתי גלבוע:  זה הכל טוב ויפה

נתי גלבוע:  רוצים לפתח אותם, בסופו של דבר מחיר הכסף התייקר, אז אפשר להגיד פה, סליחה, זה לא אישי, אסף, בצדקנות, תמחרת, לא תמחרת נכון, יפה

נתי גלבוע:  אם זה לא אינטרס של המדינה אז תגיד, בסדר, בעיה שלך, שיישרף הכסף

נתי גלבוע:  אבל זה אינטרס של המדינה

נתי גלבוע:  ולכן אתם צריכים לחשוב על פתרון, כמו שעשו גם בתחומים אחרים

נתי גלבוע:  גם ב-BOT, ומכירים את כל הבעיות של ועדות מכרזים

נתי גלבוע:  יודעים לתת בסוף ערבויות מדינה כדי לתחום, כדי לתרום ולרומם משהו שהוא תשתית

נתי גלבוע:  אני מסתכל ואומר אם דיור להשכרה הוא משאב שהוא במחסור, דיור להשכרה מוסדית, הוא משאב שהוא במחסור בישראל, אז תיתן לו עדיפות כמו לתשתית לאומית

נתי גלבוע:  למה זה שונה? תקצוב את זה בזמן

נתי גלבוע:  תגיד איזה תשואה נורמטיבית, תעלה מעל תשואה נורמטיבית נחזיר לך את הכסף

נתי גלבוע:  מה שאתה רוצה נעשה

נתי גלבוע:  אנחנו הרי יודעים להיות יצירתיים

נתי גלבוע:  וזה משהו שלא עולה לכם כסף

נתי גלבוע:  אותם 50,000 שקלים או לא יודע כמה המחיר שלא רציתם לנקוב, שתיתן את הריבית, תעשה חשבון

נתי גלבוע:  כמו שאמר לך ארז, אתה לא מכסה בזה אולי שנה של פערי מימון

נתי גלבוע:  זה בטח לא משהו שנותן לך תרופה

נתי גלבוע:  ואני לא מכיר, אני מכיר היום כאלה שבאים אלינו שיכון ובינוי, עם ערימות של דיור כאלה שהם קנו אותם ועוד לא שילמו עליהם, בוא נגיד את האמת

נתי גלבוע:  כי הם לקחו עסקאות תחת חוק עידוד השקעות, לעשות סיבוב בריבית אפס

נתי גלבוע:  והיום אין לזה היתכנות כלכלית

נתי גלבוע:  ונשרף להם, אני לא רוצה להגיד מה, בריבית הבלון שהם תכף צריכים לשלם לקבלנים

נתי גלבוע:  וזה משבר שהוא בדרך, הוא בדרך, אגב, לכולנו

נתי גלבוע:  לכן אני חושב שאתם צריכים לצאת מהקופסה ולחשוב על פתרונות אחרים

נתי גלבוע:  פתרונות אמיצים נקרא לזה

אסף וקסלר: אמרתי, עשינו את החשיבה, הבאנו את הסל הזה של הפתרונות שאני חושב שאחד מהכלים המרכזיים הוא העידוד של אותם שחקנים פרטיים להיכנס לדבר הזה

ינון אזולאי: אגב, כשאתה אומר 'עידוד שחקנים פרטיים', רק להדגיש, זה לכל קרנות הריט שייכנסו שחקנים פרטיים?     

אסף וקסלר: שוב, לא הבנתי

ינון אזולאי: ששחקנים פרטיים ייכנסו, ייכנסו לקרנות ריט?     

אסף וקסלר: שחקנים פרטיים משקיעים בקרנות ריט, ברור

אסף וקסלר:  כן, קרנות הן ציבוריות

אסף וקסלר:  וגם בחוק עידוד השקעות הון

ינון אזולאי: ואיך הוא מבטח את זה שהוא נכנס בתור אחד, בתור יחיד? יש לו הערת אזהרה, הכל?     

אסף וקסלר: כן, אני חושב, בחוק עידוד השקעות הון

נתי גלבוע: הוא מדבר שחקנים פרטיים עליי ועליך, עליי ועליך שנקנה דירות תחת חוק עידוד השקעות הון

אסף וקסלר: בדיוק

אסף וקסלר:  אני רוצה שאנחנו, קבוצה של חברים, ינון, אתה, אני ויושב הראש נתאגד כקבוצה ונלך דרך מסלול של חוק עידוד השקעות הון להשקיע בנכסים כאלה

אסף וקסלר:  אנחנו מוכנים להסתפק בתשואה יותר נמוכה ולכן זה משהו

ינון אזולאי: כלומר אדם, לפי מה שאתה מביא, אדם שקונה דירה הוא משקיע, כאילו כמו שהשקיע בשוק ההון

ינון אזולאי:  הוא לא משקיע באמת בדירה עצמה, נכנס כמשקיע

אסף וקסלר: הוא משקיע במניה בקרן

ינון אזולאי: במניה

ינון אזולאי:  הוא לא מקבל, איזה בטוחות יש לו?     

קריאה: אין לו

ינון אזולאי: אין לו

אסף וקסלר: לא

אסף וקסלר:  הוא מחזיק בחברה שמחזיקה בנכס

ינון אזולאי: בסדר

ינון אזולאי:  אבל עזוב, אני עכשיו יש לי כסף ורציתי ללכת לקנות דירה

ינון אזולאי:  אני אומר במקום לקנות דירה, אני אשקיע בקרנות

ינון אזולאי:  אני רוצה לקחת, אני לא רוצה להשקיע בחברה

ינון אזולאי:  אני רוצה שיישאר לי משהו, נכס ביד

ינון אזולאי:  עכשיו, בשביל לעודד גם את הסיפור הזה של דירות להשכרה בחוץ, אז אני אומר אני אשקיע את הכסף שלי שם

ינון אזולאי:  אני רוצה הערת אזהרה, שאני אדע שיש לי שם חלק

רואי זרנצנסקי: זה לא למי שרוצה את הדירה לפרטי שלו

רואי זרנצנסקי:  זה למי שרוצה להיות גם משקיע בנדל"ן, אבל להשתתף בהשקעות הגדולות עם מעט כסף יכול להיכנס לקרן ריט

ינון אזולאי: הוא משקיע בשוק ההון כמעט

רואי זרנצנסקי: גם כשהוא משקיע בכל מוצר אחר בשוק ההון הוא לא מקבל שום בטוחה

ורד אולפינר: אבל באיזה שיעור מס? הוא ב-50% מס אם הוא בחברה

ורד אולפינר:  הוא ב-23% מס חברות

רואי זרנצנסקי: לא, הוא מדבר על קרן ריט עכשיו, איזה 50%?     

ורד אולפינר: אבל ריט זה לא רלוונטי

אסף וקסלר: לא, בחוק עידוד השקעות הון

רואי זרנצנסקי: הוא שאל על ריט

ורד אולפינר: הוא לא מדבר על ריט

ורד אולפינר:  הוא מדבר על קבוצה של יחידים, שילכו עכשיו ויקימו חברה ויפנו לקול קורא הזה

ורד אולפינר:  מה זה רלוונטי בכלל?     

רואי זרנצנסקי: אבל רגע, ורד, הוא רק שאל בקרן ריט מה הבטוחה שמקבלים

נתי גלבוע: אין דבר כזה, אין בטוחה בריט

ורד אולפינר: לא, אבל אני אומרת שאסף ענה על משהו אחר

ורד אולפינר:  לא דיברו אותו דבר

ינון אזולאי: בסדר, זאת השאלה שלי, אין בטוחה

אסף וקסלר: אנחנו חושבים, הקול הקורא, ינון, אני אנסה להסביר, הקול הקורא יהיה גם למסלול של הריטים וגם למסלול של חוק עידוד השקעות הון

אסף וקסלר:  ודרך חוק עידוד השקעות הון יהיה ניתן להתאגד כקבוצה

אסף וקסלר:  דרך חוק עידוד השקעות הון

אסף וקסלר:  תבוא כבן אדם פרטי או כקבוצה של משקיעים, תרכוש דירות

אסף וקסלר:  תשכיר אותן לטווח ארוך, תרשום את הערות האזהרה על הדירות ובסוף תקופות החיים תעשה עם הנכסים האלה מה שאתה חושב לעשות

ורד אולפינר: איך תעשה? מחזיקים כולם ביחד

ורד אולפינר:  לא להתבלבל שכל אחד מחזיק פה דירה

אסף וקסלר: בתום תקופת השכירות

ורד אולפינר: מה הם יעשו? ימכרו את כל הדירות

אסף וקסלר: יכול להיות

ארז רוזנבוך: הם יפרקו את החברה

ורד אולפינר: זאת אומרת זה פירוק, אתה באירוע אחר

ינון אזולאי: גברתי מבקשת לדבר?     

ורד אולפינר: סליחה, כן

ינון אזולאי: את רוצה רשות דיבור

ינון אזולאי:  בבקשה

ינון אזולאי:  הרב גפני, אני רק אתן לה רשות דיבור?     

ועדת הכספים): בטח, בטח, מה השאלה?      

ינון אזולאי: לא, הוא נתן לך, זה בסדר

ינון אזולאי:  הוא יושב הראש בפועל, אני סך הכל היום הוא צרוד אז אני

ועדת הכספים): הכל משתנה פה מהר

ורד אולפינר: אנחנו מתרגלים

ורד אולפינר:  אנחנו פשוט מנסים להבין את הרעיון שהועלה כאן של אותה קבוצת יחידים שתתאגד, אנחנו עוד לא הבנו לאיזה התאגדות מכוון כאן

ורד אולפינר:  אולי לא התאגדו

ורד אולפינר:  אלא יש קבוצת יחידים שהיום תפנה לקבל הטבות של חוק עידוד ולאחר תקופת ההשכרה של 15 שנים, כי היום חוק עידוד הוא 15 שנים, אסף, כל אחד יוכל לקחת את הדירה לעצמו בלי מס? לא מכירה דבר כזה

אסף וקסלר: לא, ילכו לפי חוק עידוד, קבוצת משקיעים, ייכנסו למסלול של חוק עידוד השקעות הון, כשותפות או כבן אדם פרטי

ורד אולפינר: שותפות זה גם לא יעזור לך

אסף וקסלר: ישכירו את זה לתקופה שנדרשת לפי הרגולציה בחוק

אסף וקסלר:  בחוק התקופה יחליטו להמשיך להשכיר, לפרק את השותפות, למכור את הנכסים, בהתאם למה שקיים בחוק

ורד אולפינר: אז מה שאני מנסה לבוא ולומר, כדי שחברי הכנסת כן יידעו, שבסופו של דבר אם הם יתאגדו גם כשותפות, אז יהיו חייבים לפרק את השותפות הזאת

ורד אולפינר:  אי אפשר יהיה לפרק את השותפות הזאת בפטור, כי הם נכנסו לחוק עידוד והם חסומים בחוק עידוד מלקבל פטורים אחרים

ורד אולפינר:  ויהיה אירוע מס

ורד אולפינר:  אז אם חברי הכנסת חושבים שאחרי 15 שנים אותה קבוצה יוכלו לקחת כל אחד את הדירה שלו, אז התשובה היא שלא

ורד אולפינר:  הם יוכלו, רק בחיוב במס

ארז רוזנבוך: זה לא רלוונטי, לא רלוונטי לדיון שלנו עכשיו של ריטים

ורד אולפינר: זה לא רלוונטי וזה לא רלוונטי לחלוטין

ינון אזולאי: אז בסוף ה-15 שנה האלה בעצם כמה? בסוף הוא יישאר בלי רווח

ורד אולפינר: אירוע מס מלא

ינון אזולאי: אם אתה רוצה לעודד, זה לא כמו דירה רגילה שהוא קונה

ינון אזולאי:  אם זה כמו דירה רגילה שהוא קונה, אז תעשה גם הערת אזהרה, תעשה מה שצריך

נתי גלבוע: זה גם בטח לא שכירות מוסדית

נתי גלבוע:  מה עשית בזה? איזה פיקוח יש?      

ינון אזולאי: אתה בא לתת לו מצד אחד מתנה, מצד שני אתה בא מסביב

ינון אזולאי:  תסתכל גם בסוף, לא רק ב-15 שנה שהוא משכיר את הדירות האלה

ינון אזולאי:  הוא משכיר את הדירות במשך 15 שנה

ינון אזולאי:  אל תסתכל רק על זה

ינון אזולאי:  תסתכל גם בסוף מה קורה

ינון אזולאי:  שבסוף הוא נשאר לו נכס עם רווח

ינון אזולאי:  לא סתם

אסף וקסלר: בסדר

ארז רוזנבוך: אין מודל פיננסי שמחזיק את זה

ארז רוזנבוך:  בריביות שיש לנו היום אין מודל פיננסי כשיש לך 7% ריבית ושכר דירה 3%

ארז רוזנבוך:  חברים, אין מודל פיננסי שמחזיק מה שאתה אומר

ארז רוזנבוך:  לא יעזור

יצחק פינדרוס: דיברנו על זה פעם קודמת וביקשנו מהאוצר לחזור עם רעיון מה הם מציעים לעשות במסגרת המשבר כרגע

יצחק פינדרוס:  אם יש לכם איזה שהוא רעיון

יצחק פינדרוס:  זה מה ששאלנו בדיון הקודם

יצחק פינדרוס:  הרי מה שהוא מעלה עכשיו, בהינתן בסיטואציה ובקונסטלציה כרגע, אין

ינון אזולאי: פינדרוס, סליחה

ינון אזולאי:  יושב הראש, בבקשה

ועדת הכספים): טוב, אני בישיבה הקודמת, אדוני יושב הראש, אני ביקשתי שיתנו ערבות מדינה

ועדת הכספים):  אין פתרון

ועדת הכספים):  אנחנו יושבים פה על חוק הסדרים

ועדת הכספים):  אני מרגיש לא נוח עם הדבר הזה

ועדת הכספים):  לא רק שאני צרוד, אני גם יוצא בלי כלום

ועדת הכספים):  אחת הבעיות המרכזיות בסיפור של החברה הישראלית זה הנושא הזה, של דירות, של בן אדם תהיה לו דירה בשכירות

ועדת הכספים):       פניתי לעוזר שלי לשעבר, שהוא מנכ"ל עיריית בני ברק, נכון?     

יצחק פינדרוס: בהגדרתו

ועדת הכספים): מה זה בהגדרתו? הוא מנכ"ל

ועדת הכספים):  פניתי אליו, הוא יש לו ניסיון בעניין הזה

ועדת הכספים):  אמרתי לו תשמע, אני מבקש, תמצא איזה פתרון שנצא מהחוק הזה עם איזה שהיא בשורה

ועדת הכספים):  הוא הציע הצעה

ועדת הכספים):  אם אתה מרשה, יושב הראש, אני מבקש שהוא יציע את ההצעה

ועדת הכספים):  אני ביקשתי שתהיה ערבות מדינה

ועדת הכספים):  אם לא, אז שתהיה הגנה על הריבית שגם את זה הייתם צריכים לתת

ועדת הכספים):  בסוף אנחנו יוצאים בלי כלום

ועדת הכספים):  סתם מעבירים חוקים במהירות ולא עוזרים לציבור

ועדת הכספים):  אז אם אתה יכול, ואתה יכול, בגלל שיושב ראש זה בעל הבית, אז הם אתה יכול לתת

ינון אזולאי: בגלל שהרב גפני ביקש, באופן חד פעמי אני מאשר

ינון אזולאי:  חד פעמי לישיבה הזאת, לחמש דקות האלה

שמוליק ליטוב: שמוליק ליטוב, מנכ"ל עיריית בני ברק

שמוליק ליטוב:  כמו שהציג יושב הראש, אנחנו בעצם, הוא ביקש מאתנו קצת לראות בניסיון שיש לנו בעיר ובניסיון שיש לנו באופן כללי בכל הנושא הזה לראות איך אפשר לבוא פה עם איזה שהיא הצעה

שמוליק ליטוב:       דבר ראשון, צודקים כל החברים בכל הדיונים שהוצגו קודם

שמוליק ליטוב:  הבעיה היום שקיימת בשוק השכירות היא בעיה שנובעת מזה שברגע שהריביות עלו והמודלים הכלכליים של כל הנושאים של דירה להשכיר בנויים על זה שיש איזה שהוא, הריבית פעם הייתה באזור ה-2%-3%, ההכנסות השוטפות מגיעות לאזור 2%-3%

שמוליק ליטוב:  ההטבות נותנות את התשואה לאורך זמן, המחירים עולים, סדר גודל של 4%-5%

שמוליק ליטוב:  הממוצע של ה-20 שנה האחרונות היה 5% וזה התוכנית העסקית

שמוליק ליטוב:  וברגע שהריביות עלו אנחנו בתוכנית עסקית שלא מחזיקה מים והשוק מדבר בעד עצמו

שמוליק ליטוב:       עכשיו, כשמדברים על מרכז הארץ, אם שוחקים, בני ברק למשל או גליל ים, כמו שהזכירו, אם שוחקים את מחיר הקרקע יש הצדקה לאנשים להיכנס

שמוליק ליטוב:  בגלל שאנשים באים ואומרים בסוף בנקודת האיזון של שחיקת הקרקע, תפצה אותנו על הנושא הזה של הריביות

שמוליק ליטוב:  כמובן מדובר על שחקנים שאין להם בעיה של תזרים

שמוליק ליטוב:  אבל כשמדברים, ככל שמתרחקים יותר לסמי פריפריה ובפרט לפריפריה זה לא עובד

שמוליק ליטוב:  ולכן שם מה שצריך לעשות זה את החלופות הבאות: חלופה ראשונה זה הנושא הזה שנקרא שתהיה אפשרות לאיזה שהוא מענק פיתוח, כמו שאמרו קודם

שמוליק ליטוב:  ופה זה עניין שצריך להיכנס לתוך אקסל

שמוליק ליטוב:  אם בסוף בסוף מה שיאזן את הריביות זה סדר גודל של 30,000-40,000 שקלים לדירה, ברגע שיהיה, בסדר, אתה עושה לא, בסוף זה אקסל

ארז רוזנבוך: אבל זה לא 30-40, זה מיליון, מיליון וחצי

שמוליק ליטוב: רק שנייה, ארז, ארז, ברשותך

שמוליק ליטוב:  אני בא ואומר זה נכון, בסוף האקסל הוא אקסל שיש בו משתנים

שמוליק ליטוב:  המשתנים הם כמה עמלה שלוקחת חברת הניהול, המשתנים הם כמה סדר גודל של דירות יש לך, כי בסוף יש יתרון לגודל

שמוליק ליטוב:  יש פה כמה וכמה משתנים, בסוף זה ייכנס לתוך אקסל והשוק צריך לדבר בעד עצמו

שמוליק ליטוב:  אבל בסוף, ברגע שמסכימים שיש בעיה בשוק, וברגע שמסכימים שהבעיה בשוק היא בעיה זמנית שנובעת מהבעיה של הריביות, מהכשל של הריביות היום שהוא כשל שמצריך התערבות שהמדינה לא אוהבת להתערב בו, אז זאת אפשרות

שמוליק ליטוב:  כמובן שהחלופה שיושב הראש הציע בדיונים הקודמים זאת חלופה של הגנת ריבית או חלופה נוספת שעלתה פה של ערבויות מדינה - בסוף אלה הסלים ולזה צריך להתכנס

שמוליק ליטוב:  וזה צריך להיות כלי, שהוא כלי, המענק פיתוח הזה הוא צריך להיות כלי שהוא מופעל בשיקול דעת, לפי ככל שמתרחקים יותר לפריפריה, ככל שיש פחות משמעות לשחיקת ערך הקרקע

שמוליק ליטוב:  ושוב, בסוף זה צריך להתכנס, המספרים צריכים להתכנס לאקסל הזה שבסוף השוק הזה של דיור להשכיר לא ימות

שמוליק ליטוב:  ושהוא יגיע גם לפריפריה ושהוא יגיע לכל מקום

שמוליק ליטוב:  זה עיקרון ראשון

שמוליק ליטוב:       נושא שני שעלה, וזה הרעיון שהוא דיבר קודם, זה הרעיון הזה שבא ואומר בסוף אם יחידים יוכלו, וזה בעיקר במסגרת עידוד השקעות הון, כי במסגרת עידוד השקעות הון יש אפשרות לשותפים להתאגד

שמוליק ליטוב:  אם אותם שותפים יחידים יוכלו להיכנס לתוך עידוד השקעות הון ולרשום הערת אזהרה

שמוליק ליטוב:  הרי איפה הבעיה של הזוגות הצעירים היום? הבעיה של הזוגות הצעירים היום זה שמה שפעם היה מספיק להון עצמי לרכישת דירה היום זה לא מספיק

שמוליק ליטוב:  אם פעם ב-200,000-300,000 שקלים היית יכול להתחיל להביא הון עצמי, היום זה לא מספיק

שמוליק ליטוב:  אבל אם אותם זוגות צעירים יוכלו להכניס את ה-200,000-300,000 שקלים היום לתוך אותה התארגנות של חברה, שהיא רוצה ללכת למסלול הזה של דיור להשכיר, שזה מתכנס אליה, נניח במספרים בעקבות המענק או בעקבות כל משהו אחר שדיברנו - אז אותו זוג צעיר יש לו פעם ראשונה חלופה אמיתית לביקוש

שמוליק ליטוב:  כי הוא יכול לבוא להכניס את ה-200,000-300,000 שקלים שלו והוא היום הוא משלם שכירות, רגיל, הכל טוב ויפה, באותם 15 שנה שהוא צריך להיות

שמוליק ליטוב:  אבל אחרי 15 שנה הכסף שלו צבר את מה שעשה, את כל מה שעשה שוק הדיור, בדירה אמיתית

שמוליק ליטוב:  לא בבורסה ולא במקומות אחרים

שמוליק ליטוב:  אלא הוא מחכה עם מוצר אמיתי

שמוליק ליטוב:  הוא בתוך, הוא שותף אמיתי לתוך מוצר

שמוליק ליטוב:  בשביל שאפשר יהיה להביא את זה, זה יביא הון עצמי חדש מזוגות צעירים שייכנסו פנימה ויוכלו להביא הון עצמי שהוא הון עצמי יותר זול

רואי זרנצנסקי: שזה השקעה בשוק ההון, כמו שהם אמרו

שמוליק ליטוב: רק דקה, רק דקה ברשותכם

רואי זרנצנסקי: שזה לא בהערת אזהרה

שמוליק ליטוב: רק דקה, רק דקה

שמוליק ליטוב:  אל תקטע אותי

שמוליק ליטוב:  לא, אני רק מציע הצעה

שמוליק ליטוב:  בסוף אותם זוגות צעירים שייכנסו פנימה, יש להם היום מוצר אמיתי, דירה אמיתית

שמוליק ליטוב:  שאם ב-20 שנה, הרי מה הפחד הנוראי של אנשים פה במדינה? שב-20 שנה הדירה יכולה לעלות בצורה מטורפת

שמוליק ליטוב:  אם זה יעלה במאה אחוז אז ימצאו את עצמם שלנצח אין להם כלום

שמוליק ליטוב:  אבל פה, אותם 200,000-300,000 שקלים שלהם, כמה שהם הכניסו, עשה את אותו כסף שקורה ב-20 שנה, כי הם שותפים אמיתיים בדירה

שמוליק ליטוב:  ובנוסף לזה, הם קיבלו את ההטבות של כל הטבות המיסוי

שמוליק ליטוב:  כמובן שזה דורש תיקון חקיקה שבעידוד השקעות הון נכלול את האפשרות של ההתאגדות ויכלול את האפשרות של רישום הערות אזהרה ליחידים

שמוליק ליטוב:  ברגע שזה ייעשה, עכשיו נדבר - - -     

רואי זרנצנסקי: רגע, אבל זה שנותן את הכסף הוא גר בדירה?     

שמוליק ליטוב: עכשיו רגע, רק ברשותכם, אני רק משלים

שמוליק ליטוב:  דקה אחת

רואי זרנצנסקי: הוא גר בדירה?     

שמוליק ליטוב: כאשר אותו זוג צעיר גמר אחרי 15 שנה, מה קרה לו? הוא שילם שכירות, הוא גר בדירה, ואחרי 20 שנה התברר שבעצם דה פקטו חלק מהשכירות שלו היא סוג של ליסינג

ארז רוזנבוך: אין מודל כזה

ארז רוזנבוך:  אני אשב איתך אחר כך אלגברה

שמוליק ליטוב: אל תתווכח

ארז רוזנבוך: אין כזה מודל

שמוליק ליטוב: אל תתווכח

שמוליק ליטוב:  בגלל שאנחנו בסוף ישבנו עם אקסלים והראינו שאפשר לקיים מודל כזה

שמוליק ליטוב:  אז אני בא ואומר, בסוף בסוף אלה שאלה של מספרים

שמוליק ליטוב:  אבל זה לא רלוונטי, כי אנחנו לא באים לשלול שום דבר

שמוליק ליטוב:  אתה, אנחנו לא עומדים בעמדת התנגשות

שמוליק ליטוב:  אנחנו מסכימים פה שיש בעיה היום בשוק השכירות

שמוליק ליטוב:  ולכן כשיושב הראש קיבל את פרק הריט ואמר לי שמע, תיכנסו, קצת תראה, מסכימים, בעיה קיימת

שמוליק ליטוב:  ומסכימים עם זה שהחלופות צריכות למצוא דרך להבקיע את בעיית הריבית

שמוליק ליטוב:  וזה הבסיס הראשון

שמוליק ליטוב:  בנוסף לזה, אם זה יחזיק מים זה יחזיק ואם זה לא, זה לא

שמוליק ליטוב:  זה אפשרות

שמוליק ליטוב:  זה אפשרות שתכניס פה עוד הון עצמי של זוגות צעירים שמה שמדריך אותם היום זה הצורך לענות לעצמם על המוצר הכי בסיסי

שמוליק ליטוב:  וזה יאפשר באמת לראשונה שבן אדם שהוא שוכר דירה הוא יראה בשכירות משהו שהוא מוצר מחליף ביקוש

שמוליק ליטוב:  בגלל שעד היום מישהו שהוא שוכר דירה הוא כל היום צריך להמשיך הלאה והוא אומר לו אני לנצח צריך לחפש דירה

שמוליק ליטוב:  אבל פה, כשיש לו את האפשרות הזאת הוא נרגע

שמוליק ליטוב:  יש לו הון עצמי שהוא בתוך דירה

שמוליק ליטוב:  וזה משהו שיכול להיות מוצר שהוא מחליף ביקוש

שמוליק ליטוב:  זה הרעיון

רואי זרנצנסקי: אבל זה עוד מסלול

רואי זרנצנסקי:  מה שאתה מציע זה עוד מסלול במקום לרכוש דירה היום

רואי זרנצנסקי:  זה לא סותר את העניין של השכרה ארוכת טווח

רואי זרנצנסקי:  לא, אבל זה מסלול שונה

שמוליק ליטוב: זה מסלול נוסף בעידוד השקעות הון

רואי זרנצנסקי: לא בעידוד השקעות, זה מסלול נוסף שיכול להחליף את מי שלא יכול לרכוש דירה, שיהיה לו עוד מסלול

שמוליק ליטוב: נכון

ארז רוזנבוך: איך הוא מגייס את הכסף? מאיפה? באיזה ריבית?     

ועדת הכספים): מה שהוא הסביר לי

ועדת הכספים):  רגע, דקה

ועדת הכספים):  מה שהוא הסביר לי

ארז רוזנבוך: מאיפה יבוא שאר הכסף? אני לא מבין

ארז רוזנבוך:  אני מבין חשבון קצת

ארז רוזנבוך:  איך יבוא שאר הכסף?     

ינון אזולאי: סליחה, אפשר שיושב הראש ידבר בלי שיפריעו לו? הרב גפני, בבקשה

ועדת הכספים): מה שהוא הסביר לי, שלא סותר

ועדת הכספים):  אני עומד על דעתי שצריך לתת לחברות, צריך לתת להן ערבות מדינה

ועדת הכספים):  אני עומד על זה, אמרתי את זה בישיבה הקודמת

ועדת הכספים):  לא הסכמתם

ועדת הכספים):  אמרתם אנחנו לא יכולים לעשות את זה

ועדת הכספים):  אם היה ערבות מדינה, היינו פותרים את זה דרך ערבות מדינה

ועדת הכספים):  ולא הייתי צריך לבקש ממנו תוכנית אחרת

ועדת הכספים):  זה התוכנית שלהם שאני בעד

ועדת הכספים):  ואם לא ערבות מדינה, אז הגנה על הריבית

ועדת הכספים):  גם זה הם אמרו לא

ועדת הכספים):  אני לא יכול לריב כל הזמן עם משרד האוצר, לא יכול

ועדת הכספים):  אני לא נהיה צרוד מזה, אני נהיה צרוד ממשהו אחר

ועדת הכספים):  עם האוצר אני יודע לריב, זה לא, זה לא הופך אותי לצרוד

ארז רוזנבוך: זה בשפת הסימנים

ועדת הכספים): הוא בא ומציע הצעה שהיא הצעה שלישית

ועדת הכספים):  שההצעה הזאת, כפי שהוא אמר, אני לא אחזור על זה

ועדת הכספים):  עכשיו, אני אומר לכם, אני השתוממתי כשראיתי את משרד האוצר מסכים

ועדת הכספים):  אתה ראית פעם דבר כזה?     

ארז רוזנבוך: אני לא ראיתי עדיין שהוא מסכים

ועדת הכספים): אתה רוצה שהם ידברו?     

ארז רוזנבוך: כן

ועדת הכספים): רגע, רק אני משלים ותגיד

ועדת הכספים):  אם הוא מסכים, אני רציתי שהיות ואין, אין הצעות אחרות, אין ערבות מדינה ואין הגנה על הריבית, אז לשים את זה

ועדת הכספים):  אמרה לי שלומית ואמרה לי שגית, היועצת המשפטית של הוועדה והיועצת המשפטית של הכנסת, אמרה שאי אפשר להכניס את זה לתוך החוק

ועדת הכספים):  אני לא מבין למה

ועדת הכספים):  אני, יכול להיות שאני אלך ללמוד משפטים באיזה שהוא שלב

ועדת הכספים):  לא, אני לא מצליח להבין

ועדת הכספים):  אנחנו מדברים פה על נושא מאוד מוגדר

ועדת הכספים):  אני יוצא מחוק ההסדרים הזה, אני יוצא בלי פתרון

ועדת הכספים):  אני עובד, אני עושה

ועדת הכספים):  גם אתה עושה, כולנו עושים

ועדת הכספים):  לא יוצאים עם כלום

ועדת הכספים):  זה מוציא את אותו נושא שעליו אנחנו מדברים, מוציא אותו עם פתרון

ועדת הכספים):  למה, למה המשפטנים נגדי? למה?      

ינון אזולאי: הם לא נגדך, הם איתך

ועדת הכספים): ואני בידידות רבה איתם

ינון אזולאי: אני לא מסכים איתך שהם נגדך, הרב גפני

ארז רוזנבוך: הרב גפני, אני חייב לתת לכם משהו בשיעור קצר בחשבון, לא באלגברה אפילו

ארז רוזנבוך:  דירה שעולה 2 מיליון שקלים, הריבית בגינה היא בערך 160,000 שקלים בשנה, 8% ריבית

ארז רוזנבוך:  לכו תראו במספרים, זה נורא פשוט

ארז רוזנבוך:  אם ישלמו עליה גם שכר דירה ישלמו עוד 3%

ארז רוזנבוך:  כלומר, יצטרכו לשלם 11% משווי הדירה בשנה

ארז רוזנבוך:  220,000 שקלים בשנה

ארז רוזנבוך:  זה אומר בערך 20,000 שקלים בחודש

ארז רוזנבוך:  20,000 בחודש לדירה של 2 מיליון

ארז רוזנבוך:  זה דירת שלושה חדרים בבני ברק

ועדת הכספים): אני דווקא לא דיברתי על בני ברק

ארז רוזנבוך: אני מדבר על בני ברק, כי יש לי דוד בבני ברק

ועדת הכספים): לא, דיברתי על קיבוץ איילת השחר

ארז רוזנבוך: לא, באיילת השחר אין לי דירות, בבני ברק יש לי

ארז רוזנבוך:  ברחוב רבי עקיבא, בני ברק

ועדת הכספים): אתה גם לא חרדי? אני לא

ארז רוזנבוך: אז אני אעבור לגבעת שמואל או ליהוד או לחולון

ארז רוזנבוך:  דירה שעולה 2 מיליון שקלים

ארז רוזנבוך:  אתה רואה מישהו

ועדת הכספים): יחשבו שאני מציע את זה בגלל בני ברק

ארז רוזנבוך: לא, לא קשור בני ברק

ארז רוזנבוך:  רואים מישהו שקונה דירה ב-2 מיליון שקלים ויודע לשלם מידי חודש 20,000 שקלים על פני 15 שנה? אני לא מכיר איש כזה

ארז רוזנבוך:  וזה, ציירתי לכם סיטואציה שליזם היא לא כדאית

ארז רוזנבוך:  כי הוא לא מרוויח פה כסף

ארז רוזנבוך:  אין פה רווח ליזם

ארז רוזנבוך:  אם עושים את זה בקוסט, זה עולה 20,000 שקלים למשפחה, ריבונו של עולם

ועדת הכספים): לא, אבל מנקודת ראייתך יש בעיה להכניס את זה בחוק?     

ארז רוזנבוך: לא, הכנסת סוברנית, תחליט כל מה שהיא רוצה

ארז רוזנבוך:  אני אומר כמשפטן, הכנסת סוברנית לקבל כל החלטה שהיא רוצה

ועדת הכספים): לא, אבל אולי אנחנו צודקים? אז אם נכניס את זה בחוק אז זה יפתור בעיה

ארז רוזנבוך: כן, אבל עוד פעם, אם תכניסו את זה בחוק, זה אומר שאותו, אותה משפחה תצטרך לשלם 20,000 שקלים בחודש 15 שנה

יצחק פינדרוס: לא, אבל הוא דיבר על הפריפריה

יצחק פינדרוס:  הוא לא דיבר, בבני ברק

ועדת הכספים): על אופקים, על אופקים

יצחק פינדרוס: מה שאמרנו, ואמרנו את זה כבר בדיון הקודם, ל-"בני ברק", בסדר? אם היה דירות, יש פתרון

יצחק פינדרוס:  הפתרון אומר אני את ה-4% ריבית שעכשיו הפסדת אני אכניס לך בהנחה בקרקע

ארז רוזנבוך: אין, זה לא נכון

ארז רוזנבוך:  אבל זה לא נכון

יצחק פינדרוס: שנייה, שנייה, זה מה שהוא מציע

יצחק פינדרוס:  מה שרב ליטוב אמר זה במקום שזה לא רלוונטי יקר

יצחק פינדרוס:  לצורך העניין, באופקים

יצחק פינדרוס:  לצורך העניין בנתיבות, לצורך העניין בעכו

ארז רוזנבוך: בוא נעשה את החשבון באופקים

ארז רוזנבוך:  אותו חשבון נעשה

ארז רוזנבוך:  דירה עולה מיליון וחצי שקלים

יצחק פינדרוס: לא, לא

יצחק פינדרוס:  ואז הוא אומר, הוא אמר לך ליסינג מסוים, הוא לא אמר לך את כל הליסינג

יצחק פינדרוס:  בדיוק, גם בליסינג אתה בסוף התקופה לפעמים צריך לשלם 30%

ינון אזולאי: ארז, השאלה היא אחרת

יצחק פינדרוס: לא, הוא אומר אני הרווחתי פעמיים

יצחק פינדרוס:  זאת אומרת פעם אחת ה-200,000 שקלים הראשונים שלי, כן? יצרו רווח לצורך העניין בורסאי אמר יושב הראש

יצחק פינדרוס:  הוא אמר בורסאי

יצחק פינדרוס:  כי ה-200,000 שקלים שהם היו סדר גודל של 20% מהדירה, כי הדירה לצורך העניין מיליון שקלים

יצחק פינדרוס:  בשביל המספר העגול, אני יודע שזה 1,200,000

יצחק פינדרוס:  אבל בשביל המספר העגול

יצחק פינדרוס:  200,000 שקלים יצרו לי רווח, כי הדירות, כי הכל, כי זה עלה במאה אחוז

יצחק פינדרוס:  אז זה 400 קודם כל

יצחק פינדרוס:  עוד משהו, בשכר דירה, כמה שנשאר

יצחק פינדרוס:  אני מסכים שבריבית של היום לא יישאר לו הרבה

יצחק פינדרוס:  אם בעוד שלוש שנים תהיה ריבית יותר נמוכה?     

ארז רוזנבוך: לא 'לא יישאר לו הרבה', זה מינוס

ארז רוזנבוך:  זה מינוס עצום

ארז רוזנבוך:  אתה דורש מאותה אוכלוסייה שגרה באופקים לשלם 15,000 שקלים בחודש שכר דירה

יצחק פינדרוס: לא ביקשתי את המחיר המלא

ארז רוזנבוך: אז למה שמישהו יממן את הבנייה של זה?     

יצחק פינדרוס: כמו בחברה שלך

ארז רוזנבוך: לא, אז למה שמישהו יממן את זה? זה לא יקרה

ועדת הכספים): אנחנו תומכים במה שאתה עושה, בוא נתחיל בזה

ועדת הכספים):  אמרתי את זה

ועדת הכספים):  להיפך, אנחנו גם רצינו שתהיה ערבות מדינה

ועדת הכספים):  אבל דיברת איתי, בסדר

ועדת הכספים):  אנחנו שואלים, אם נעשה את הדבר הזה, מה שהציע שמוליק ליטוב האם זה יפגע בך?     

ארז רוזנבוך: יפגע בי ודאי שלא

ארז רוזנבוך:  אבל אני לא רואה, אבל אתם לא רוצים להשחית מילים לריק

ועדת הכספים): אז רגע

ועדת הכספים):  או-או, כמה מילים לריק שאנחנו משחיתים פה, חבל לך על הזמן

ועדת הכספים):  אני אביא לך עגלה שלמה

ועדת הכספים):  זה לא מזיק לך

ארז רוזנבוך: לא

ועדת הכספים): אנחנו חושבים שזה יכול להועיל

ועדת הכספים):  אני רוצה לבקש, היות ומשרד האוצר תומך בזה, אני רוצה לבקש שזה יהיה בתוך החוק

ועדת הכספים):  אם יגידו המשפטניות שאי אפשר להכניס את זה בחוק, אני לא יודע למה, אנחנו נצטרך לדבר על העניין הזה

ועדת הכספים):  אני לא אלך נגדם, בלי נדר

ועדת הכספים):  אז נצטרך לעשות חוק משותף, או ממשלתי או פרטי

ועדת הכספים):  נחליט ביחד

ועדת הכספים):  אני רואה בזה רצון טוב מצד משרד האוצר לפתור את הבעיה

ועדת הכספים):  אני חושב שזה חלק מהנושא שהעליתם כאן בחוק ההסדרים

ועדת הכספים):  אני חושב שאפשר את החוק הזה לצרף לחוק הקיים

ועדת הכספים):  אני אוכל לצאת לרחוב ולהגיד בפריימריז שלי אני יכול להגיד עשיתי משהו חיובי

ועדת הכספים):  אין לי פריימריז

שולמית אלוני: בוודאי

ועדת הכספים): על כל פנים, אם לא נוכל להכניס את זה בחוק, אני מציע שנכניס את זה, נחליט ביחד, עם היועצת המשפטית, האם זה חוק ממשלתי או פרטי

ועדת הכספים):  צריך לעשות את זה

ועדת הכספים):  אני מאוד רוצה, מאוד, שזה יהיה בחוק ההסדרים

ועדת הכספים):  אני כבר רואה את העיתונאים, כשאני מסיים את החוק הם באים אליי ואומרים חבר הכנסת גפני, אתה יושב ראש ועדת הכספים, הם ידברו איתי כשאני לא צרוד

ינון אזולאי: תגיד להם כשהעברת את זה לא היית יושב ראש

ועדת הכספים): מה עשית בחוק ההסדרים? יש בעיה גדולה של הדירות

ועדת הכספים):  ואני לא אהיה לי מה להגיד להם

ועדת הכספים):  בגלל שלא נתתם ערבות מדינה ולא נתתם הגנה על הריבית ובסוף אני לא יכול גם לעשות את הדבר הזה, שזה לדעתכם גם פתרון

ועדת הכספים):  זהו

אסף וקסלר: אני מסכים איתך הרב גפני

ינון אזולאי: לא, כשאתה יושב ראש הוא אף פעם לא הסכים איתך, רק שתדע

ינון אזולאי:  זה השראה

ינון אזולאי:  אני פה רוצה אני לעבור חזרה למקום הזה

ועדת הכספים): באמת, למה לא לעשות את זה? שלומית, יש לי בקשה

ועדת הכספים):  דיברתי גם עם שגיא

ועדת הכספים):  אם אתן מוצאות פתרון להכניס את זה בחוק ההסדרים, זה רווח גדול

ועדת הכספים):  זה רווח גדול לכולנו

שולמית אלוני: אמרתי קודם, אתה לא היית פה בחדר הוועדה

שולמית אלוני:  שמדובר פה בנושא חדש שלא מוכר לנו, שלא הובא במסגרת הצעת החוק

ועדת הכספים): גם לי

ועדת הכספים):  אבל את סומכת עליי

שולמית אלוני: זה נושא שצריך לקיים בו דיון מעמיק

שולמית אלוני:  להבין את ההשלכות שלו

ועדת הכספים): יש לנו שבוע שלם

ארז רוזנבוך: אבל אדוני, אתם סוברנים לקבל גם החלטה על ערבות מדינה היום

ארז רוזנבוך:  להעביר חוק

ארז רוזנבוך:  זה במגרש שלכם, לא רק במגרש של האוצר

ועדת הכספים): אני לא הולך, כל עוד שאני בקואליציה אני לא הולך נגד משרד האוצר

ועדת הכספים):  אלא אם כן אני מחליט שבסדר, אני נותן

ינון אזולאי: לא, הוא שואל אם אתה לא הולך נגד משרד האוצר או נגד שר האוצר

ינון אזולאי:  כי דעה של שר האוצר, עמדה של שר האוצר לא קיבלנו, בואו נגיד את האמת

ארז רוזנבוך: שר האוצר חתום על הצעת החוק הזו

ינון אזולאי: לא, לא, אני מדבר על ערבות מדינה

ארז רוזנבוך: שר האוצר חתום על הצעת החוק של ערבות מדינה, לפני שנתיים, חתום הצעת חוק

ועדת הכספים): אבל אני לא חולק על זה

ינון אזולאי: אה, על ערבות המדינה

ועדת הכספים): מה חתום?     

ארז רוזנבוך: שר האוצר חתום על הצעת חוק שמבקשת לתת ערבות מדינה, לפני שנתיים

ועדת הכספים): שמחת זקנתי

ועדת הכספים):  מאז עבר שנתיים

ועדת הכספים):  לא משנה, בסדר

ועדת הכספים):  אני לא עושה את החוק הזה אם אין לי הסכמה של האוצר

ועדת הכספים):  זה לא דבר קבוע, זה דבר שיכול להשתנות

ינון אזולאי: אני אגיד לכם באמת לא שכנעתם אותי למה ערבות מדינה

ינון אזולאי:  לא ערבות, לא כלום, לא משוכנע למה ערבות מדינה לא

ינון אזולאי:  עוד משהו הרב גפני?     

ועדת הכספים): לא

ורד אולפינר: רק אם אפשר להתייחס להצעה שהועלתה כאן

ינון אזולאי: בקצרה

ורד אולפינר: ממש בקצרה

ורד אולפינר:  אם בסופו של דבר ההצעה הזאת תקרום עור וגידים, אז צריך לקחת בחשבון שיהיו חייבים לתת פה פטורים מוחלטים

ורד אולפינר:  כי היום בחוק עידוד יחיד משלם שיעור מס יחסית גבוה הוא לא משלם 10% ואנחנו מדברים על יחידים

ורד אולפינר:  ושיאפשרו לרשום לכל יחיד את הדירה על שמו, כי זאת לא הכוונה כאן

ינון אזולאי: הם אמרו במפורש שלא, שאלתי את זה

ורד אולפינר: אז אני אומרת, אז לא לשכוח את היבטי המס

ורד אולפינר:  אם יחליטו להכניס את ההצעה הזאת לחוק ההסדרים, לא לשכוח את היבטי המס

ינון אזולאי: אסף, אתה מוכן שירשמו את הדירה כל אחד על שמו?     

ורד אולפינר: כי זה יכול להרוג פה את הכל

אסף וקסלר: בתקופת ההשכרה ודאי שלא

אסף וקסלר:  זה חלק מתאגיד

קריאה: לא, עם הערת אזהרה באופן עקרוני

ינון אזולאי: הוא אומר שלא, הערת אזהרה

אסף וקסלר: בתום התקופה, כן

ורד אולפינר: אז זה פירוק ואירוע מס חייב

שמוליק ליטוב: במהלך השכירות?     

ינון אזולאי: לא, הוא אומר לך לא במהלך השכירות

ינון אזולאי:  שמוליק, הוא אומר לא במהלך השכירות

רואי זרנצנסקי: נכון לעכשיו אי אפשר

ינון אזולאי: שמוליק, תקשיב

שמוליק ליטוב: נכון לעכשיו אי אפשר אבל אמרת - - -     

רואי זרנצנסקי: כן, בסדר

שמוליק ליטוב: זו הייתה העמדה

שמוליק ליטוב:  העמדה של משרד האוצר שניתן לתקן את זה

רואי זרנצנסקי: זה מסלול נוסף מה שאומר, לעשות מסלול נוסף

שמוליק ליטוב: עוד פעם, לפרוטוקול

שמוליק ליטוב:  העמדה של משרד האוצר, מה שנאמר שאתם מוכנים לתיקון כזה

רואי זרנצנסקי: לשקול אותה

שמוליק ליטוב: לא לשקול

ינון אזולאי: עוד פעם 'לשקול'

ינון אזולאי:  לשקול זה אתם לא מוכנים כרגע

שמוליק ליטוב: שהוא מוכן לתקן

שמוליק ליטוב:  לתקן, איך קוראים לך?     

רואי זרנצנסקי: רואי

שמוליק ליטוב: רואי

שמוליק ליטוב:  מה שהוא אמר, אסף, ואם אסף מדברים בשני קולות, תגיד

שמוליק ליטוב:  הוא אמר שהוא מוכן לתקן את חוק עידוד השקעות הון שיכלול יחידים שיוכלו לרשום הערת אזהרה

שמוליק ליטוב:  אבל כמובן שהמנגנון בתקופת השכירות, המנגנון של השכירות, עם כל הכללים של שכירות

ינון אזולאי: אבל הערת אזהרה?     

רואי זרנצנסקי: אז מראש כאילו הם קונים את הדירות על שמם? כדי לעשות סדר

רואי זרנצנסקי:  לא באמצעות תאגיד

שמוליק ליטוב: כן, אתה מגביל את הסכום

שמוליק ליטוב:  אתה לא נותן להם, זה לא שהם קונים במאה אחוז

שמוליק ליטוב:  אתה אומר עד 20-25

שמוליק ליטוב:  כמו שיש במס הכנסה, עד מה שלא נחשב דירה

שמוליק ליטוב:  את אותו סכום מותר להם לבוא וכך יש אפשרות לשים את ההון העצמי

שמוליק ליטוב:  וזה הוא אמר שהוא מוכן לתקן והוא אמר את זה לפרוטוקול

ינון אזולאי: מוכנים?     

רואי זרנצנסקי: מוכנים

ינון אזולאי: אוקיי

ינון אזולאי:  הרב גפני, יש עוד משהו? מה, אני רואה שאת לא

ורד אולפינר: לא, אני חושבת שאתם צריכים לקבל פה במפורש את עמדת רשות המיסים או אגף תקציבים, לא משנה

ורד אולפינר:  שבסוף היום הדירה נרשמת על שם יחיד והוא פטור על הכל

ינון אזולאי: אני אגיד לך משהו, כשנגיע למכשול הזה אנחנו נעבור

ינון אזולאי:  הוא אמר את זה גם במפורש עכשיו

אסף וקסלר: אני חושב שצריך להגיד, יש פה מורכבות נוספת שנצטרך להמשיך ולפצח

אסף וקסלר:  ויש פה עוד נושאים שצריך לפתור ואנחנו נעשה את העבודה הזאת במטרה לאפשר למסלול הזה להתאפשר

ועדת הכספים): יש לי בקשה רק

ועדת הכספים):  תעשו את העבודה הזאת כמה שיותר מהר

ועדת הכספים):  אנחנו בשבוע הבא נצטרך להצביע על קרן ריט

רואי זרנצנסקי: זה רק היום הגיע

ועדת הכספים): אז מה?     

ינון אזולאי: הבאתם כמות של חוק ההסדרים בזמן קצר

ינון אזולאי:  אז תוריד רק את הסעיף הזה, זה פחות או יותר זה

ועדת הכספים): אתם רוצים, אתם יכולים להעביר את כל חוק ההסדרים ליושב ראש ועדה אחרת

ועדת הכספים):  אני אשמח, מה אני צריך להיות צרוד?     

רואי זרנצנסקי: אמרת שהצרידות זה לא בגללנו

ועדת הכספים): על כל פנים, תבדקו את זה

ועדת הכספים):  תדברו עם שלומית, תדברו עם שגית ותראו אם אפשר, אפשר

ועדת הכספים):  אי אפשר אז אנחנו נקפיא את זה

רואי זרנצנסקי: בנפש חפצה

ינון אזולאי: תודה רבה

ינון אזולאי:  תודה רבה לכולם ושבת שלום

ינון אזולאי:  הישיבה נעולה